钦定古今图书集成/明伦汇编/闺媛典/第008卷 > 《长干行》前人
## 钦定古今图书集成/明伦汇编/闺媛典/第008卷 > 《长干行》前人

忆昔深闺里，烟尘不曾识。嫁与长干人，沙头候风色。
五月南风兴。思君下巴陵，八月西风起，想君发《扬子》。
“去来悲如何，见少别离多。”湘潭几日到，妾梦越风波。
昨夜狂风度，吹折江头树。淼淼暗无边，行人在何处北客真王公，朱衣满江中。薄暮来投宿，数朝不肯东。
好乘浮云骢，佳期兰渚东。鸳鸯绿浦上，翡翠锦屏中。
自怜十五馀，颜色桃花红。那作商人妇，愁水复愁风。